HR
L 234/190
Službeni list Europske unije
22.9.2023.
ODLUKA KOMISIJE (EU) 2023/1810 оd 19. rujna 2023. o zahtjevu za proširenu kumulaciju između Kambodže i Vijetnama, u skladu s člankom 56. stavkom 1.
Delegirane uredbe (EU) 2015/2446, u pogledu pravila o podrijetlu koja se primjenjuju za potrebe sustava općih carinskih povlastica na temelju Delegiranje uredbe (EU) 2015/2446 za određene materijale ili dijelove koji se upotrebljavaju u proizvodnji bicikala
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br.
952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 64. stavak 3.,
uzimajući u obzir Delegiranu uredbu Komisije (EU) 2015/2446 od 28. srpnja 2015. o dopuni Uredbe (EU) br.
952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (2), a posebno njezin članak 56.,
budući da:
(1)
Člankom 56. stavkom 1.
Delegirane uredbe (EU) 2015/2446 predviđa se da zemlje korisnice općeg sustava povlastica Europske unije (OSP) mogu zatražiti proširenu kumulaciju sa zemljom s kojom je Unija sklopila sporazum o slobodnoj trgovini (FTA) u skladu s člankom XXIV.
Općeg sporazuma o carinama i trgovini (GATT) koji je na snazi.
(2)
Člankom 56. stavkom 1. i člankom 56. stavkom 2.
Delegirane uredbe (EU) 2015/2446 utvrđeni su uvjeti pod kojima se zemljama korisnicama OSP-a može dopustiti uporaba, u okviru proširene kumulacije, materijala iz zemlje s kojom Unija ima na snazi sporazum o slobodnoj trgovini u skladu s člankom XXIV.
GATT-a.
Konkretno, člankom 56. stavkom 1. predviđa se da se takva kumulacija može primjenjivati tek nakon što se zemlje uključene u proširenu kumulaciju obvežu na poštovanje ili usklađenost s pravilima o podrijetlu u okviru OSP-a, pravilima o podrijetlu utvrđenima u Sporazumu o slobodnoj trgovini između EU-a i Vijetnama i svim drugim odredbama koje se odnose na provedbu pravila o podrijetlu i na administrativnu suradnju potrebnu za pravilnu provedbu tih pravila u odnosu na Uniju i među sobom.
(3)
Komisija treba donijeti odluku o takvom zahtjevu u skladu sa svojim unutarnjim postupcima.
(4)
Dopisom od 2. prosinca 2022.
Kambodža je podnijela zahtjev za proširenu kumulaciju s Vijetnamom u skladu s člankom 56. stavkom 1.
Delegirane uredbe (EU) 2015/2446.
Zahtjev se odnosi na određene materijale ili dijelove podrijetlom iz Vijetnama koji se upotrebljavaju u proizvodnji bicikala kao materijali podrijetlom iz Kambodže za proizvodnju i izvoz bicikala iz tarifnih brojeva 87.11, 87.12 i 95.03 Harmoniziranog sustava (HS) u Europsku uniju u skladu s povlaštenim stopama OSP-a.
(5)
U prilog svojem zahtjevu Kambodža je navela da se, s obzirom na to da je Vijetnam brisan s popisa zemalja korisnica općeg dogovora o OSP-u od 1. siječnja 2023., vijetnamski materijali ili dijelovi koji se upotrebljavaju u proizvodnji bicikala smatraju materijalima bez podrijetla te da zbog toga kambodžanski proizvođači bicikala ne mogu iskoristiti bescarinski pristup kambodžanskih bicikala Uniji.
Međutim, kako bi diversificirala svoje gospodarstvo i nastavila
(1) SL L 269, 10.10.2013., str. 1.
(2) SL L 343, 29.12.2015., str.
1.